въздействие за изменение в низходяща посока“ на прилаганото референтно ниво. Следователно, основавайки се на прилаганото референтно ниво, корекциите на МВЦ до този момент като цяло са отразявали нарасналия брой на китайските респонденти, съобщили на Bloomberg по-ниски цени.
 (40)
 Комисията провери всички имащи отношение към случая и надлежно документирани доказателства, които бяха събрани в хода на разследването. Констатациите от разследването са изложени в раздели 7.2 и 7.3 по-горе и са по-конкретно следните:
 а)
 на първо място, е налице увеличение на броя на китайските респонденти, изпратили данни за публикуване в подсерия „Средни за Китай“;
 б)
 на второ място, както е показано в графика 1 по-горе, това увеличение на броя на китайските респонденти е било съпътствано от по-значително намаляване на броя на респондентите, които не са от Китай;
 в)
 на трето място, пропорционалното нарастване на дела на китайските респонденти се дължи както на увеличения брой китайски респонденти, така и на намаления брой на респондентите, които не са от Китай;
 г)
 четвърто, делът на респондентите от Китай е нараснал от сравнително ниско равнище до равнище, което в по-добра степен отразява дела на Китай на световния пазар на соларни изделия, и
 д)
 на последно място, както показва графика 2, както ценова подсерия „Средни за Китай“, така и ценова подсерия „Средни международни“ на прилаганото референтно ниво следват подобна тенденция през 2013 и 2014 г.
 7.5. Заключения
 (41)
 Комисията стигна до заключението, че:
 а)
 прилаганото референтно ниво все още е представително за развитието на цените на модулите в световен мащаб, тъй като то включва цените, докладвани от китайските респонденти,
 б)
 както и защото двете подсерии са се развивали съгласно сходна тенденция, което означава, че цените в подсерия „Средни за Китай“ в действителност са по-ниски от цените в подсерия „Средни международни“, но средните за Китай цени не са спадали по-бързо от международните средни цени; поради това
 в)
 делът на респондентите от Китай в прилаганото референтно ниво се е увеличил до равнище, което в по-добра степен отразява дела на китайските производители на световния пазар на соларни изделия;
 г)
 следователно прилаганото референтно ниво все още служи на формулираната в действащите мерки цел.
 (42)
 С оглед на това Комисията заключи, че настоящото преразглеждане следва да бъде прекратено.
 7.6. Коментари в писмена форма
 (43)
 Констатациите от разследването бяха оповестени на заинтересованите страни. Предоставена им бе възможността да бъдат изслушани и да направят коментари в съответствие с член 20 от основния антидъмпингов регламент и член 30 от основния антисубсидиен регламент. Заявителят и правителството на Китайската народна република представиха коментари.
 Коментари на заявителя
 (44)
 На първо място, заявителят изтъкна, че „независимо че делът на китайското участие в индекса на Bloomberg се е увеличил съществено [...], китайският пазарен дял в глобален мащаб почти не се е променил, което означава, че развитието на ценовия индекс на Bloomberg„Общи средни“не отразява развитието на пазарния дял в глобален мащаб“.
 (45)
 Комисията признава, че в действителност китайският пазарен дял в глобален мащаб не се е променил значително през периода от 2013 до 2014 г. Това обаче само подкрепя заключението, че прилаганото референтно ниво е станало в по-голяма степен представително, поради